stanford-oval/wikipedia huggingface dataset:
Muistitieto

Muistitieto on ihmisten omakohtaisiin tai yhteisöllisiin kokemuksiin perustuvaa historiallista tietoa. Tutkimusalan nimeksi on vakiintunut muistitietotutkimus.
Muistitietotutkimusta pidetään omana tutkimusalanaan. Muistitieto kertoo enemmän tapahtumien merkityksestä kertojalle kuin siitä, mitä tapahtui. Haastatteluissa tulee esille jo tunnetuista tapahtumista uusia seikkoja, joita usein on vaikea varmentaa.Muistitietotutkimuksessa voidaankin olla kiinnostuneita menneisyyden moniäänisyydestä eikä niinkään faktojen etsimisestä tai menneisyyden konstruoimisesta. Tutkija tarkastelee samanaikaisesti menneisyyttä ja omaa aikaansa. Kiinnostusta herättävä kysymys on, miksi kertomuksia menneestä edelleen kerrotaan. Tutkijalta edellytään myös vastuuta tulkinnoistaan niin tutkimuseettisesti kuin tietoteoreettisesti. Muistitietotutkimus ei kuitenkaan ole ammattitutkijoiden yksinoikeus. Akateeminen tutkimus kannustaakin erilaisia ihmisiä ja ryhmiä muistelemaan ja tuottamaan omaa historiaansa, koska tämä itsenäisesti tuotettu tieto menneisyydestä voi olla rikkaus tutkijoille.
Muistitiedon käyttö tutkimuksessa

Muistitietoon voidaan suhtautua tutkimuksessa kolmella tavalla. Muistitietoa käytettäessä lähteenä sen tavoitteena on tuoda esille tutkittavan eli muistelijan näkökulmat menneisyydestä ja tutkijan tehtävänä on esittää se tai tehdä siitä tulkintoja. Yleensä muistitietotutkimuksissa, joissa muistitieto on lähteenä, saatua tietoa pidetään tuotettuna konstruktiona ja tutkimusta rekonstruktioina. Muistelija on tiedontuottaja, joka tietyssä kontekstissa toimii tiettyjen tarkoitusperien mukaisesti. Motivaatio menneisyyden konstruointiin voi herätä niin haastattelutilanteen dialogista kuin vaikkapa yhteisön halusta tuottaa omaa menneisyyttä.
Toinen mahdollisuus muistitietotutkimuksessa on pitää muistitietoa kohteena. Kiinnostus voi tällöin suuntautua esimerkiksi muistelun, niin kerronnan kuin muistelukerronnan, rakenteisiin ja keinoihin. Tämä näkökulma vie tutkimusta narratiivisen tutkimuksen ja folklorististen kerrontatutkimuksen piiriin. Kolmas tapa on kohdella muistitietoa metodina, jolloin se nähdään aineiston keruun apuvälineenä.
Muistitietohistoria

Muistitietohistoria syntyi 1970-luvulla laajentamaan historiankuvaa. Sen tarkoitus on ja oli laajentaa erilaisia tulkintoja menneisyydestä. Muistitietotutkimuksen ja -haastattelun tarkoitus ei ole vain kerätä kirjallista materiaalia täydentävää aineistoa vaan uusien näkökulmien tuonti tutkimukseen. Se mahdollistaa erityisesti tutkimuksen kohteena olevien ihmisten tai yhteisöjen omien historioiden tavoittamisen ja tuottamisen. Tutkittavien kokemusten ja omien tulkintojen menneisyydestä esille tuonnin ohella on olennaista kertoa ohitetuista ja näkymättömistä menneisyyksistä.
Kansainvälisesti muistitietohistoriassa on oltu kiinnostuneita pienistä ilmiöistä ja näkökulmista, kuten arjesta ja erilaisista marginaalisisista, unohdetuista tai dokumentoimattomista yhteisöistä. Suomalaisessa tutkimuksessa korostuu enemmän muistamisen ja muistitiedon luonneselvennä sekä kollektiivisen ja yksilöllisen muistin vuorovaikutus. Kansainvälisessä tutkimuksessa käsitteellä ’oral history’ viitataan haastattelumenetelmillä tuotettuihin aineistoihin ja käsite suomennetaan muotoon suullinen historia. Suomalaisessa muistihistoriatutkimuksessa korostuu myös runsas kirjoitettu muistitietoaineisto, jolloin suullinen historia käsitteenä on liian suppeaselvennä.
Aiheesta muualla

Kuvia tai muita tiedostoja aiheesta Muistitieto Wikimedia Commonsissa
Mikko Kozarowitzky

| Mikko Kozarowitzky> Henkilötiedot |
| --- | --- |
Syntynyt: 17. toukokuuta 1948 (ikä 76) Helsinki
Kansalaisuus:   Suomi
Formula 1 -ura
Aktiivivuodet:  1977
Talli(t):  RAM
Kilpailuja:  2 (ei startteja)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ruotsin Grand Prix 1977
Viimeinen kilpailu:  Britannian Grand Prix 1977
Michael ”Mikko” Kozarowitzky (s. 17. toukokuuta 1948 Helsinki) on 1970-luvulla Formula 1 -läpimurtoa yrittänyt suomalainen autourheilija.
Kozarowitzkyn isä oli liikemies Nikolai Kozarowitzky (1912–1956) ja äiti Ellen o.s. Wåhlberg (1913–1994). Isällä oli Työterä-niminen yritys, joka myi mm. betonin lisäaineita. Kozarowitzkyn isä sai surmansa 6. toukokuuta 1956 hänen urheiluautonsa törmättyä toiseen autoon ja sytyttyä tuleen.
Ura > Pienet Formula -sarjat

Kozarowitzky aloitti kilpailemisen 20-vuotiaana vuonna 1968 Formula Vee -luokassa käyttäen nimeä Matti Järvi, kansainvälisissä yhteyksissä Matthew Jarvi. Vuonna 1970 hän siirtyi Formula 3 -luokkaan ja ajoi AAW-tallin Titan-autolla, jolla oli edellisenä vuonna ajanut tuleva Suomen ensimmäinen Formula 1 -kuljettaja Leo Kinnunen. Kozarowitzky palasi 1971 takaisin Formula Vee -luokkaan ja voitti luokan Suomen-mestaruuden vuonna 1972. Hän kilpaili samaan aikaan myös Formula Super Vee -luokassa, ja käytti kummassakin luokassa Veemax-autoja. Vuonna 1973 hän jätti kilpailut väliin, mutta ajoi taas Formula Super Vee -luokkaa vuonna 1974. Kozarowitsky siirtyi ammattilaiseksi vuonna 1975 jatkaen kilpailemista Super Vee -luokassa, jossa voitti mestaruuden samana vuonna. Vuonna 1976 Kozarowitzky ajoi Formula 2 -luokassa ATS:n autoja. Samana vuonna hän ajoi myös Uuden-Seelannin Formula Pacific -sarjaa Keke Rosbergin kanssa, jossa sijoittui neljänneksi.
Ura > Formula 1

Kozarowitzky yritti kahdesti RAM-tallin autolla Formula 1 -kilpailuun kaudella 1977, mutta karsiutui kummallakin kerralla (Ruotsin ja Britannian GP).
Formula 1 -tulokset

| Vuosi | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | RAM / F&S | March 761 | Cosworth V8 | ARG | BRA | RSA | USW | ESP | MON | BEL | SWE DNQ | FRA | GBR DNPQ | GER | AUT | NED | ITA | USA | CAN | JPN | - | 0 |
Rikosepäilyt

Kozarowitzky harjoitti liiketoimintaa 1990-luvulla viemällä länsimaisia autoja Hollannista Venäjälle, kunnes paljastui osan autoista olleen varastettuja ja joutui Interpolin tutkinnan alaiseksi. Hän sai alustavasti kolme vuotta vankeutta, mutta todettiin lopulta syyttömäksi. Vastaavasti häntä epäiltiin huumerikoksista, kun hänen Nikolai-poikansa ryhtyessä ajamaan kilpa-autoilua tämän saksalaisen sponsorin epäiltiin harrastaneen hämärätoimintaa huumeiden osalta. Kozarowitzky tuomittiin 28 kuukaudeksi vankilaan huumausainekaupasta.
Muuta

Kozarowitzky pelasi myös tennistä ja hän edusti Suomea vuoden 1966 Davis Cupissa.
Aiheesta muualla

Formula One Rejects (Arkistoitu – Internet Archive)
Formula One Database (Arkistoitu – Internet Archive)
F1-Facts.com (Arkistoitu – Internet Archive)
Suomalaiset Formula 1 -kuljettajat
Leo Kinnunen
Mikko Kozarowitzky
Keke Rosberg
Jyrki Järvilehto
Mika Häkkinen
Mika Salo
Kimi Räikkönen
Nico Rosberg
Heikki Kovalainen
Valtteri Bottas
Miranda Vuolasranta

Miranda Vuolasranta (s. 1959 Kalajoki) on tunnetuimpia Suomen romaneja. Hän on SDP:n poliittinen vaikuttaja ja erityisasiantuntija, joka on toiminut esimerkiksi Romaniasiain neuvottelukunnan pääsihteerinä, Euroopan romanifoorumin varapuheenjohtajana ja Suomen Romani­foorumin puheenjohtajana. Hän on niin ikään työskennellyt Euroopan neuvostossa sen historian ensimmäisenä romanina.
Vuolasranta on luonut uran romanin kielen opettajana. Hän on alun perin kotoisin Suolahdesta, mutta muuttanut Espooseen. Hän on naimisissa, ja hänellä on kolme aikuista lasta.
Tausta

Miranda Vuolasranta syntyi 1950-luvun lopussa karjalaiseen evakkoperheeseen, joka oli kotoisin rajan taakse jääneestä Ruskealasta. Vanhemmat olivat Helli (o.s. Svarts) ja Pekka Bollström. Isoisä Aleksander Bollström oli toiminut talvi- ja jatkosodassa rintamien välisenä pikalähettinä. Perhe päätyi Wärsilän, Leppävirranja Suonenjoen kautta Keski-Suomeen Suolahden pitäjään, jossa Vuolasranta aloitti koulun.
Vuolasranta kuului ensimmäiseen romanisukupolveen, joilla oli mahdollisuus päästä kouluun. Vuolasrannan  luku- ja kirjoitustaidottomiksi jääneet vanhemmat olivat vakaasti sitä mieltä, että lasten tulee opiskella ja saada paremmat mahdollisuudet yhteiskunnassa.
Tunnustukset

Ihmisoikeusliitto antoi vuosittaisen Ihmisoikeuspuurtaja-kunniamaininnan Vuolasrannalle vuonna 2002
International Romani Union (IRU) myönsi Vuolasrannalle Kultaisen ruusun ansiomerkin Strasbourgissa Euroopan Romanien ja Kiertävien Foorumin Yleiskokouksessa vuonna 2007 ansioista Euroopan romanien aseman ja ihmisoikeuksien kehittäjänä
Nijs Korevaar

| Mitalit> Maa:   Alankomaat.Miesten vesipallo. Olympialaiset  | Mitalit> Maa:   Alankomaat.Miesten vesipallo. Olympialaiset  | Mitalit> Maa:   Alankomaat.Miesten vesipallo. Olympialaiset  | Maa:   Alankomaat> Miesten vesipallo. |
| --- | --- | --- | --- |
|  Pronssia | Lontoo 1948 | joukkuekilpailu |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Wien 1950 | vesipallo |  |
Nijs Cornelis Korevaar (31. joulukuuta 1927 Mijnsheerenland Alankomaat – 1. joulukuuta 2016 Altendorf, Sveitsi) oli alankomaalainen vesipalloilija. Hän oli mukana saamassa lajissaan pronssia kesäolympialaisissa 1948 Lontoossa ja lisäksi sijoittumassa viidenneksi kesäolympialaisissa 1952 Helsingissä. Hän on vesipalloilija Jan Jaap Korevaarin isä.
Korevaar myös voitti vuonna 1950 Euroopan-mestaruuden.
Nahkakilpikonnat

| Nahkakilpikonnat |
| --- | --- |
 Merinahkakilpikonna (Dermochelys coriacea)
 Varhaisliitukausi – Nykyaika (Holoseeni) Campania-vaihe–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Kladi::  Americhelydia
Yläheimo::  Chelonioidea
Kladi::  Nahkakilpikonnat Dermochelyidae  Fitzinger, 1843
Suvut
 †Arabemys  †Cardiochelys  †Cosmochelys  Dermochelys  †Egyptemys  †Eosphargis  †Mesodermochelys  †Natemys  †Psephophorus 
Katso myös
   Nahkakilpikonnat Wikispeciesissä   Nahkakilpikonnat Commonsissa 
Infobox OKNimi-testi OK: 
Nahkakilpikonnat (Dermochelyidae) on meressä elävien kilpikonnien heimo, joka sisältää merinahkakilpikonnan (Dermochelys coriacea) ja sen sukupuuttoon kuolleet sukulaiset.
Vanhin tunnettu nahkakilpikonna on myöhäisliitukauden Campania- ja Maastricht-vaiheilla elänyt Mesodermochelys. Kun Protostegidae-heimo hävisi liitukauden lopulla, nahkakilpikonnat alkoivat täyttää avautuneita ekologisia lokeroita. Ne olivat monimuotoisimmillaan eoseenilla, ja eri lajeilla oli erilaisia selkäkilpiä, joiden pitkittäisharjanteet ja muut luiset piirteet vaihtelivat. Ajan myötä kilpailu kalojen ja merinisäkkäiden kanssa luultavasti lisääntyi ja ravintoi alkoi huveta, ja nahkakilpikonnat joutuivat erikoistumaan eri ravintotyyppeihin. Nykyisen merinahkakilpikonnan kehityshaara erikoistui meduusoihin, minkä ansiosta se selvisi nykypäivään asti heimon ainoana lajina.
Nykyisen merinahkakilpikonnan selkäkilpi koostuu pienten luulevyjen mosaiikista, ja sitä peittää nahkamainen iho. Mosaiikki korvaa suurimman osan tyypillisistä selkäkilven luista, eikä se kiinnity selkärankaan tai kylkiluihin kuten varsinaisten merikilpikonnien (Cheloniidae) selkäkilpi. Varhaisimmat nahkakilpikonnat muistuttivat selkäkilveltään varsinaisia merikilpikonnia. Niillä ei ollut mosaiikkista selkäkilpeä, mutta niiden lateraalikilvet olivat pienentyneet. Mosaiikista koostuva selkäkilpi tunnetaan fossiiliaineistossa ensimmäisen kerran myöhäisellä paleoseenilla tai varhaisella eoseenilla.
Fylogenia

Evers et al. (2019):
Never Alone

| Never Alone> Kappaleen tiedot |
| --- | --- |
Esittäjä(t):  3JS
Säveltäjä(t):  Jaap Kwakman, Jan Dulles, Jaap de Witte
Sanoittaja(t):  Jaap Kwakman, Jan Dulles, Jaap de Witte
Euroviisutiedot
Vuosi:  2011
Maa:  Alankomaat
Kieli:  englanti
Sijoitus semifinaalissa:  19.
Pisteet semifinaalissa:  14
Sanat:  sanoitus
Video:  videolinkki
Never Alone on alankomaalaisen yhtye 3JS:n esittämä kappale, jolla yhtye edusti maataan vuoden 2011 Eurovision laulukilpailussa. Yhtye valittiin sisäisesti Alankomaiden edustajaksi, ja edustuskappale valittiin 30. tammikuuta pidetyssä Nationaal Songfestival 2011 -laulukilpailussa. Kilpailussa edustuskappaleeksi valittiin kappaleen hollanninkielinen versio Je vecht nooit alleen. Kansainvälistä Eurovision laulukilpailua varten kappale käännettiin englanniksi.
Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 19:nneksi eli viimeiseksi eikä päässyt finaaliin.
Listasijoitukset

| Lista (2011) | Korkein sijoitus |
| --- | --- |
Alankomaat (Dutch Top 40): 12
Alankomaat (Single Top 100): 1
Mustabulbulit

| Mustabulbulit |
| --- | --- |
 Seychellienbulbuli (Hypsipetes crassirostris)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Mustabulbulit Hypsipetes  Vigors, 1831
Katso myös
   Mustabulbulit Wikispeciesissä   Mustabulbulit Commonsissa 
Infobox OKNimi-testi OK: 
Mustabulbulit (Hypsipetes) on bulbulien heimoon kuuluva varpuslintusuku. Mustabulbulien sukuun kuuluu BirdLifen mukaan 14 lajia. Suvun lajimäärä vaihtelee eri lähteissä.
Mustabulbuleihin kuuluvia lajeja

| --- | --- |
 Filippiinienoliivibulbuli Hypsipetes philippinus  Japaninbulbuli Hypsipetes amaurotis  Keltabulbuli Hypsipetes everetti  Komorienmustabulbuli Hypsipetes parvirostris  Mauritiuksenbulbuli Hypsipetes olivaceus  Mindanaonbulbuli Hypsipetes rufigularis  Mindoronbulbuli Hypsipetes mindorensis:  Mohelinbulbuli Hypsipetes moheliensis  Mustabulbuli Hypsipetes madagascariensis  Negrosinbulbuli Hypsipetes siquijorensis  Punanokkabulbuli Hypsipetes leucocephalus  Seychellienbulbuli Hypsipetes crassirostris  Réunioninbulbuli Hypsipetes borbonicus  Visayasinbulbuli Hypsipetes guimarensis
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Hypsipetes (englanniksi)
Modest Mouse

| Modest Mouse |
| --- | --- |
 Modest Mouse esiintymässä vuonna 2007.
Tiedot
Toiminnassa:  1993–
Tyylilaji:  indie rock, alternative rock
Kotipaikka:   Issaquah, Washington, Yhdysvallat
Laulukieli:  englanti
Jäsenet:  Isaac Brock   Jeremiah Green   Tom Peloso   Jim Fairchild   Russell Higbee  
Entiset jäsenet:  Robert Peringer   John Wickhart   Dann Gallucci   Benjamin Weikel   Johnny Marr   Eric Judy  
Levy-yhtiö:  Epic Records   Up Records   K Records   Matador Records  
Aiheesta muualla
Kotisivut
Infobox OKNimi-testi OK: 
Modest Mouse on vuonna 1993 Washingtonissa perustettu yhdysvaltalainen indie rock -yhtye. Tällä hetkellä sen kotipaikka on Portlandissa, Oregonissa. Yhtyeen keskeisiä jäseniä ovat  Isaac Brock, Eric Judy ja Jeremiah Green. Muuten kokoonpano on vaihdellut vuosien saatossa. Toukokuussa 2006 entinen The Smiths -kitaristi Johnny Marr liittyi yhtyeeseen We Were Dead Before the Ship Even Sank -levyn ajaksi ja siirtyi sitten soittamaan The Cribsiin.
Yhtye on levyttänyt Epic Recordsilla, Up Recordsilla, K Recordsilla ja Matadorilla.
Yhtyeen nimi perustuu Virginia Woolfin kertomukseen The Mark on the Wall.
Yhtyeen rumpali Jeremiah Green kuoli syöpään 31. joulukuuta 2022.
Jäsenet > Nykyiset

Isaac Brock – laulu, kitara, banjo (1993–)
Jeremiah Green – rummut, lyömäsoittimet (1993–2003, 2004–)
Tom Peloso – kitara, kontrabasso, koskettimet, viulu, puhaltimet (2004–)
Jim Fairchild – kitarat, ukulele, laulu (2005, 2009–)
Russell Higbee – basso (2012–)
Jäsenet > Entiset

Eric Judy – basso, kontrabasso, akustinen kitara (1993–1994, 1995–2012)
Joe Plummer – rummut, lyömäsoittimet (2003–2012)
Johnny Marr – kitara, laulu (2006–2009)
Dann Gallucci – kitara (1994–1995, 1997–1998, 2003–2004)
Benjamin Weikel – rummut (2003–2004)
John Wickhart – basso (1993–1995)
Jäsenet > Kiertujäsenet

Brandon Angle – basso (2007)
Robin Peringer – kitara (2000–2002)
Diskografia > Albumit

This Is a Long Drive for Someone with Nothing to Think About (1996)
The Lonesome Crowded West (1997)
The Moon & Antarctica (2000)
Good News for People Who Love Bad News (2004)
We Were Dead Before the Ship Even Sank (2007)
Strangers to Ourselves (2015)
The Golden Casket (2021)
Miranda Otto

| Miranda Otto |
| --- | --- |
 Miranda Otto San Diegon Comic-Conissa 2016.
Henkilötiedot
Syntynyt: 16. joulukuuta 1967 (ikä 56) Brisbane, Queensland, Australia
Ammatti:  näyttelijä
Näyttelijä
Aktiivisena:  1986–
Merkittävät roolit:  Éowyn Taru sormusten herrasta: Kaksi tornia Kuninkaan paluu
Aiheesta muualla
IMDb 
Elonet
Miranda Otto (s. 16. joulukuuta 1967 Brisbane, Queensland) on australialainen elokuva- ja teatterinäyttelijä.
Varhainen elämä

Miranda Otton vanhemmat ovat näyttelijät Barry ja Lindsay Otto, ja hänen sisarensa on näyttelijä Gracie Otto. Miranda kasvoi teatteriympäristössä. Lapsena hän harrasti ystäviensä kanssa näytelmien kirjoittamista sekä roolipukujen ja lentolehtisten suunnittelua. Vuonna 1974 Otton vanhemmat erosivat. Eroa seurasi väliaikainen muutto Hongkongiin, muutoin Otto vietti lapsuutensa Newcastlessa ja Brisbanessa. Viikonloput ja lomat hän asui Sydneyssä isänsä luona, jonka kautta hän löysi kiinnostuksensa näyttelemiseen. Otto olisi alun perin halunnut balettitanssijaksi, mutta joutui luopumaan haaveestaan skolioosin takia.
Ura

Otto teki ensiesiintymisensä elokuvassa Emman taistelu vuonna 1986, jossa hän näytteli nimiroolin. Sittemmin hän näytteli pienen budjetin elokuvissa The Girl Who Came Late ja Ennen kuin kaikki päättyy sekä elokuvassa Nostradamus Kid.
1990-luvun puolessa välissä Otto alkoi saada useita päärooleja, kuten elokuvassa The Well, joka sai positiivista palautetta Cannesin filmifestivaaleilla vuonna 1997. Elokuvassa Doing Time for Patsy Cline vuodelta 1997 hän näytteli jälleen nimiroolin. Vuoden 1998 elokuvat Dead Letter Office ja In the Winter Dark saivat kiitosta kriitikoilta, mutta eivät saavuttaneet suurta yleisöä.
Läpimurron Otto teki vuonna 2002 elokuvassa Taru sormusten herrasta: Kaksi tornia, jossa hänen roolihahmonsa on Éowyn. Otto valittiin rooliin monien lahjakkaiden näyttelijöiden joukosta. Ohjaaja Peter Jackson vakuuttui heti Otton olevan paras mahdollinen rooliin katsoessaan tämän koe-esiintymisnauhan ensimmäisen kerran. Otto näytteli myös trilogian viimeisessä osassa, Taru sormusten herrasta: Kuninkaan paluu.
Nähtyään Otton roolissaan Éowynina ohjaaja Steven Spielberg otti häneen yhteyttä ja tarjosi roolia Maailmojen sota -elokuvassa. Siihen aikaan Otto oli raskaana, joten hän uskoi joutuvansa kieltäytymään roolista. Spielberg kuitenkin muokkasi käsikirjoitusta ottaen huomioon Otton raskauden ja niinpä Otto saattoi ottaa työn vastaan. Maailmojen sota oli suuri menestys ja se oli vuoden 2005 neljänneksi tuottoisin elokuva.
Otton ja hänen aviomiehensä Peter O’Brienin tytär syntyi vuonna 2005. Siitä lähtien Otto on keskittynyt äitiyteensä ja teatteriuraansa Australiassa, mutta tekee edelleen myös rooleja elokuvissa sekä televisiossa, viimeisimmäksi sarjassa 24: Legacy.
Aiheesta muualla

Wikimedia Commonsissa on kuvia tai muita tiedostoja aiheesta .
Miranda Otto Internet Movie Databasessa. (englanniksi)
Musiikkivuosi 1957

Musiikkivuosi 1957 käsittelee vuoden 1957 tärkeitä musiikkitapahtumia, uutisia ja julkistuksia.
Tapahtumia

Elvis Presley ostaa kartanon Memphistä Tennesseestä ja nimeää sen (19.3) Gracelandiksi
Jean Sibeliuksen kuolema Ainolassa 20.9.1957
Julkaisuja

Chuck Berry albumi After School Session julkaistiin
The Chantelsin suosituin hitti ”Maybe” julkaistiin
Miles Davisin albumi Miles Ahead julkaistiin
Kilpailuja

Eurovision laulukilpailu 1957
Elvis-kisa rock n roll harrastajille Helsingin työväentalolla, voittajana Lars" Heruli" Hermann.
Musiikkivuosi 1956

Musiikkivuosi 1956 käsittelee vuoden 1956 tärkeitä musiikkitapahtumia, uutisia ja julkistuksia.
Tapahtumia

The Chantels perustettiin.
Elvis Presleyn single ”Heartbreak Hotel” / ”I Was the One” julkaistiin. Kyseessä oli Elviksen ensimmäinen ykköshitti.
Elvis Presley teki TV-debyyttinsä The Dorsey Brothers Stage Show’ssa.
Elvis Presley julkaisi uuden singlen ”Hound Dog”. The Milton Berle Show’ssa yleisö käyttäytyi skandaalinomaisesti hullaantuen Elviksen liikkeistä.
Bill Haleyn tähdittämä Rock Around the Clock -elokuva julkaistiin.
Julkaisuja

Elvis Presleyn debyyttialbumi Elvis Presley julkaistiin
Kilpailuja

Ensimmäinen Eurovision laulukilpailu
Musiikkivuosi 1965

Musiikkivuosi 1965 käsittelee vuoden 1965 tärkeitä musiikkitapahtumia, uutisia ja julkistuksia.
Tapahtumia

Yhdysvaltalainen rockyhtye The Great Society perustettiin
Julkaisuja

The Beatlesin albumi Help! julkaistiin
The Beatlesin albumi Rubber soul julkaistiin
Bob Dylanin single ”Like a Rolling Stone” ja albumi Highway 61 Revisited julkaistiin
Astrud Gilberton albumit The Astrud Gilberto Album ja The Shadow of Your Smile julkaistiin
The Zombiesin esikoisalbumi Begin Here julkaistiin
Kilpailuja

Eurovision laulukilpailu 1965
Jean Sibelius -viulukilpailu
Mosambik kesäolympialaisissa 2016

Mosambik osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi meloja Joaquim Lobo.
Joukkue > Judo

Marlon Acácio – miesten alle 81 kg
Joukkue > Melonta

Joaquim Lobo – miesten C-1 200 m
Mussa Chamaune – miesten C-1 1 000 m
Mussa Chamaune ja Joaquim Lobo – miesten C-2 1 000 m
Joukkue > Uinti

Igor Mogne – miesten 100 m vapaauinti
Jannah Sonnenschein – naisten 50 m vapaauinti
Joukkue > Yleisurheilu

Kurt Couto – miesten 400 m aidat
Miekkakala

| Miekkakala |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Xiphioidei
Heimo::  Miekkakalat Xiphiidae
Suku::  Xiphias  Linnaeus, 1758
Laji::  gladius
Kaksiosainen nimi
 Xiphias gladius  Linnaeus, 1758 

Katso myös
   Miekkakala Wikispeciesissä   Miekkakala Commonsissa 
Infobox OKNimi-testi OKIUCN-testi OK: 
Miekkakala (Xiphias gladius) on suuri, nopeasti uiva ahvenkala, jonka yläleuka on kasvanut suureksi ”miekaksi”. Se on heimonsa Xiphiidae ainoa laji.
Kuvaus

Miekkakalan pituus on 2–4,3 metriä ja paino jopa 650 kg. Miekkakala voi elää 25 vuotta ja se voi uida jopa 100 km/h. Miekkakalan väritys on hopeansävyinen, alapuolelta vaaleampi ja selästä tummansininen. Lajin vihollisia ovat ihmisen lisäksi isokokoiset hait.
Ravinto

Miekkakalan ravintoon kuuluu muun muassa kalat, mustekalat sekä seepiat. Poikaset syövät myös yleensä suurimmaksi osaksi kalaa.
Elinalue

Miekkakalan levinneisyys on hyvin laaja. Sen esiintymisalue ulottuu Etelä-Atlantilta aina Englannin rannikolle asti ja Tyynellämerellä useita satoja kilometrejä päiväntasaajan molemmin puolin. Se elää myös kaikkialla Intian valtameressä. Talvisin miekkakalat siirtyvät lähemmäksi päiväntasaajaa lämpimämmän veden perässä.
Elinalue > Elinympäristö

Miekkakalat elävät rannikkoalueilla, koralliriutoilla ja laguuneissa. Niitä tavataan yleensä 200-600 metrin syvyyksistä. Vaikka miekkakala suosii enemmän lämpimiä vesiä, niitä on nähty jopa 5 celsiusastetta kylmissä vesissä.